hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu en hu hu hu hu hu en hu hu hu hu hu hu hu hu hu hu hu hu hu hu hu fr hu hu hu hu en hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Magyar Muaythai Szakszövetség – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. április 20.
Ugrás a navigációhoz Ugrás a kereséshez
A Magyar Muaythai Szakszövetség weboldala
A Magyar Muaythai Sportági Országos Szakszövetség (Hungarian Muaythai Federation) a muaythai (muaj thai, thai boksz) sportág hazai működését irányító szervezet. Célja az amatőr és profi versenyzők összefogása, támogatása, a sportággal kapcsolatos versenyek, bajnokságok rendezése és lebonyolítása, valamint a sportolók nemzetközi szereplésének elősegítése. Székhelye Budapesten található.
4 A sportág kiemelkedő eredményei (2016-tól)
A muaythai az ősi thai katonák harcművészete volt, kiképzésük részét képezte, hogy fegyverek nélkül is sikeresen megvédjék magukat. Maga a muaythai elnevezés 1809-ben alakult ki, ekkor épült az első, kifejezetten erre a sportágra használt stadion is (II. Rama király a palota területén építtette fel a Wang Lang stadiont). 1868-ban V. Rama (Chulalongkorn 1853-1910) thaiföldi király uralkodása alatt kezdtek javítani az elavult technikákon, meghatározták a muaythaiedzések irányvonalát, valamint a tanulók és oktatók besorolásának rendjét. Az első ökölvívó-szorítóban vívott muaythai küzdelmeket 1921-ben rendezték. Ezeknél a versenyeknél eleinte csak vezető bírókat alkalmaztak és pontozóbírót nem, mert a versenyt K.O. vagy feladás döntötte el. 1929-ben megjelent a bokszkesztyű és a fém herevédő használata a harcosokon, és először alkalmaztak két pontozóbírót, így már mód nyílt pontozásos győzelemre. 1937-ben a thai Oktatási Minisztérium testnevelési részlege megalkotta a muaythaiharc hivatalos szabályait. 1971-ben alakult ki az amatőr versenyzés nemzetközi szabályzata, először 1985-ben rendezték meg Thaiföldön az összes iskola közötti amatőr muaythaiviadalt. Itt már védőfelszerelésben folyt a versenyzés, ez később minden versenyen kötelező lett.
1990-ben Bangkokban hivatalosan megalakult a Nemzetközi Amatőr Muaythai Szövetség, az International Federation of Muaythai Amateurs (IFMA), majd négy évvel később az International Amateur Muaythai Federation (IAMTF; 1994). A következő évben megtartották az első IAMTF-világbajnokságot (Bangkok, 1995). Létrejön (1995) a World Muaythai Council, amely az első olyan profi muaythai szervezet, melyet elismer a thaiföldi Sportminisztérium (Sport Authority of Thailand). A harmadik amatőr muaythai-világbajnokságon már a magyar csapat is részt vett (Bangkok, 1997. február). 1998 áprilisában, az első amatőr Európa-bajnokságon Balogh József bronzérmet szerzett (Calafell, Spanyolország). 2009 novembere: az első IFMA szabályok szerint rendezett muaythai-világbajnokság Magyarországon (Muskotály Bálint ezüstérem, B kategória). 2017-ben a muaythai először szerepelt teljes jogú résztvevőként a Világjátékokon Lengyelországban (Wroclaw), Magyarországot meghívott bíróként Vojvoda György képviselte.
A ’80-as évek legelején már egyre többen kezdtek el érdeklődni Magyarországon a muaythai (thai boksz) iránt, Pécsett Blazsekovics Ferenc, Budapesten pedig Tölgyessy Csaba és Rehák György nevéhez fűződik a sportág hazai megteremtése. Ők kezdtek el először a muaythai-szabályrendszerhez nagyon hasonló küzdősporttal foglalkozni itthon.
1992-ben a kiemelkedőbb versenyzők saját egyesületeket alapítottak, ez elindította a sportágat afelé, hogy önálló sportággá fejlődjön, és saját szövetséget alakítson. 1994-ben megalakult a Magyar Thai Box Országos Sportági Szakszövetség. (Alapító egyesületek: Moró Thai Box Gym, Moró Endre; Magyar Muaythai Egyesület, Bata Tamás; Old Man Thai Box Egyesület, Gazdag Imre).
A Szakszövetség a megalakulása után közvetlenül három kiemelkedő nemzetközi viadalt rendezett Svédország, Izrael, valamint Olaszország ellen, 1994 decemberében három versenyzőnk, Kató Mihály, Moró Endre és Susa Vendel világkupát nyertek Kínában.
1997-ben Kató Mihály és Moró Endre egy thaiföldi edzőtáborozás alkalmával autóbalesetet szenvedett Pattayán, amibe Kató Mihály belehalt, Moró Endre pedig olyan súlyos sérüléseket szerzett, hogy sportpályafutását nem tudta folytatni. Ekkor a szakszövetség vezetését Bata Tamás vette át.
1998-tól a szövetség vezetősége programjába iktatta a sportág amatőr szabályrendszere szerinti versenyeket, 1999-től minden évben megrendezi az amatőr magyar muaythai bajnokságot. Ezek nyílt versenyek, amelyeken az IFMA szabályrendszere szerint, különböző súlycsoportokban, junior, valamint felnőtt kategóriában, férfiak és nők egyaránt küzdenek a magyar bajnoki címért. A versenyzők rendszeresen vesznek részt világ- és Európa-bajnokságokon. 2001 elején az új sporttörvénynek megfelelően a szakszövetség átalakult és nevét az IFMA világszövetség kérésére, Magyar Amatőr Muaythai Sportági Országos Szakszövetségre változtatta. 2001-ben a thaiföldi világbajnokságról Csábi Bettina, a sportág kiemelkedő versenyzője aranyéremmel tért haza.
2003-ban Bata Tamás elkészítette a Sportminisztérium által jóváhagyott sportági tematikát, amely tartalmazza sportoktatói szakképesítés anyagát. Ennek alapján a Szakszövetség muaythai sportoktatói tanfolyamokat indíthat (2004 óta). 2006-ban a sportág elnyerte az AGFIS (Association Générale des Fédérations Internationales de Sports, Nemzetközi Sportszövetségek Szervezete) tagságot. 2009 augusztusában a Magyar Amatőr Muaythai Sportági Országos Szakszövetséget a Fővárosi Törvényszék az új besorolással a szakszövetségek közé vette.
Dudok Károly – elnök, regionális vezető
Dr. Biczó László – felügyelő bizottság elnöke
Vojvoda György – elnökségi tag, főbíró
Szöllős Imre – elnökségi tag, főbíró
Bányász Adrián – elnökségi tag, regionális vezető, szövetségi kapitány
Jászka Krisztián - elnökségi tag, regionális vezető, szövetségi kapitány helyettes
Nagy Balázs – utánpótlás szövetségi kapitány
Rebrei József - elnökségi tag, regionális vezető, utánpótlás szövetségi kapitány helyettes
Hajós István – elnökségi tag, gazdasági vezető
Gyulai Tamás – elnökségi tag
Mikolai András – elnökségi tag
Czinke Gábor – elnökségi tag, hivatásos/profi bizottsági tag
Skrobár Róbert – hivatásos/profi bizottsági tag
Rehák György – hivatásos/profi bizottsági tag
A sportág kiemelkedő eredményei (2016-tól)[szerkesztés]
IFMA/EMF Európa-bajnokság (Split, 2016)
Földvári Laura, ezüstérem (elit-kategória)
Spéth Norbert és Bereczki Dominik, bronzérem
IFMA Világbajnokság (Mexikó, 2018)
Spéth Norbert, ezüstérem (elit-kategória)
ifj. Kurdy István és Nagy Ede, bronzérem
Ifjúsági Világbajnokság (Bangkok, 2018)
Sándorfi Ajsa, Tóth Enikő, Józsa Szilárd és Bordás Alex, bronzérem
I. Muaythai Egyetemi Világbajnokság (Pattaya, 2018)
Hegedűs Márk és Nardelotti Zoltán, bronzérem (elit-kategória)
IFMA/EMF Európa-bajnokság (Prága, 2018)
Spéth Norbert, aranyérem (elit-kategória)
Koczó Henrik és Nardelotti Zoltán, ezüstérem
Nagy Ede és Herceg Alex Valentin, bronzérem
Szána Patrik és Sándorfi Ajsa, aranyérem
Antalya Open (Antalya, 2018)
Spéth Norbert, Nardelotti Zoltán és Szakolczai Martin, aranyérem
Józsa Szabolcs, Szána Patrik és Varga Kristóf, aranyérem
Adler Netti és Tóth Enikő, ezüstérem
Sándorfi Ajsa, Fibi Márk, Molos Károly és Tóbiás Dávid Csaba, bronzérem
Baltic Muaythai Open (Trakaj, 2019)
Spéth Norbert és Nardelotti Zoltán, aranyérem
Fábián Kristóf és Gönczi Alex, bronzérem[1]
A sportág a Tigriskirály (Pra Chao Sua 1697–1709) idejében még lényegében szabályok nélküli küzdelem volt. Csupasz lábbal harcoltak, és ha mindkét harcos beleegyezett, kezükre törött üveget erősítettek. A harcosok még ma is mezítláb küzdenek, de már kötelező védőfelszerelésben.
A mérkőzések előtt és alatt jellemző a tradicionális zene, ez egyrészt különleges hangulatot biztosít, másrészt a hagyomány szerint megtisztítja a harcos szívét a félelemtől és felkészíti a harcra.
1921-ig a thai-ok egy szövetbe kötött kagylót viseltek mélyütés elleni védelemként.
Az órával mért menetidő bevezetése előtt (1921) az időt egy kifúrt kókuszdió-héjjal mérték, amelyet egy víztartályba tettek. Amikor elmerült, vége volt a menetnek.
A sportág népszerűsítésében jelentős szerepe volt Jean-Claude Van Damme belga színésznek, Kickboxer (1989) című filmjét követően világszerte megnőtt az érdeklődés a muaythai iránt.
ellenfelem.hu, interjú a Magyar Muaythai Szövetség elnökségi tagjaival Archiválva 2019. február 26-i dátummal a Wayback Machine-ben
kormanysport.hu, Muaythai, a szent őrület - interjú
origo.hu, cikk világbajnokság, Cancún, 2018
kormanysport.hu, cikk Baltic Muaythai Open, 2019
Encyclopedia Brittanica, page 10
youtube videó: Muaythai az alapoktól a versenysportig
Werner Lind: Nagy Harcművészeti Lexikon, Budapest 2004. Libruna Kft. ISBN 9632168798
a Magyar Muaythai Sportági Országos Szakszövetség hivatalos honlapja
A lap eredeti címe: „https://hu.wikipedia.org/w/index.php?title=Magyar_Muaythai_Szakszövetség&oldid=23798233”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 20., 21:24
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.